अस्मिता नाट्य संस्था के संस्थापक निर्देशक, बहुचर्चित रंगकर्मी अरविन्द गौड़ समकालीन राजनीतिक मुद्दों पर केन्द्रित प्रस्तुतियों के लिए जाने जाते हैं। रंगमंच को जनता के संघर्षों और जन आन्दोलन से जोड़ने का महत्त्वपूर्ण कार्य किया है। देश के ज्वलन्त मुद्दों से गहरा जुड़ाव रखने वाले अरविन्द ने नुक्कड़ नाटकों की एक नयी ज़मीन तैयार की है। नुक्कड़ नाटक को समकालीन, प्रासंगिक और रोज़मर्रा के मुद्दों से जोड़ने में और देशव्यापी जनता के बीच लोकप्रिय बनाने में अरविन्द गौड़ की अहम भूमिका रही है। मज़दूर, किसानों, दलितों, आदिवासियों के संघर्ष से लेकर भ्रष्टाचार विरोधी आन्दोलन और दामिनी आन्दोलन में बुनियादी भूमिका अदा करने वाले अरविन्द गौड़ आज नुक्कड़ नाटक का पर्याय बन चुके हैं।

भारत के कोने-कोने में नाटकों के हज़ारों मंचनों के साथ अरविन्द गौड़ ने दुनिया भर के महत्त्वपूर्ण फेस्टिवल्स में शिरकत की है। उनके नाटक एडिनबर्ग फेस्टिवल से लेकर सिडनी, फ्रांस, रूस, आर्मेनिया, लन्दन, यू.ए.ई., हॉलीवुड फ्रिज, शिकागो, न्यूयॉर्क, वाशिंगटन, ओहाओ, लॉन्स एंजिल्स, ह्यूस्टन, डबलिन और हार्वर्ड यूनिवर्सिटी में भी मंचित हुए हैं।

दर्जनों नाटकों का अनुवाद और कई चर्चित नाटकों का रूपान्तरण किया। आईआईटी, आईआईएम से लेकर देश भर के स्कूलों, कॉलेजों में भी सक्रियता के साथ कैम्पस थियेटर को भी विकसित करने में उनकी सक्रिय भूमिका है।

थियेटर से पहले पत्रकारिता, इलेक्ट्रॉनिक मीडिया, पीटीआई-टी.वी. में कार्य करने के बाद अरविन्द गौड़, दिल्ली विश्वविद्यालय के 'थियेटर इन एजुकेशन' में तीन साल गैस्ट फैकल्टी रह चुके हैं। राँझना, गुड़गाँव और जे. डी. फिल्मों में अभिनय । सुप्रसिद्ध रंगकर्मी हबीब तनवीर के नाटकों में लाइट डिजाइनिंग और सहायक रहे। अरविन्द गौड़ ने बॉलीवुड की प्रसिद्ध अभिनेत्री कंगना रणौत समेत कई प्रसिद्ध कलाकारों को भी प्रशिक्षित किया है।

आपका हार्दिक स्वागत है, अरविंद गौड़ जी!

धर्मवीर भारती जन्मशती उत्सव 2025
📅 तारीख: 16 जनवरी 2025
📍 स्थान: मुक्ति सभागार, मुंबई, भारत

#Vanidharmveerbharati #dharmveerbharatijanmshatabdiutsav #dharmveerbharati2025 #DharmveerBharti #धर्मवीरभारतीकवितागोष्ठी2025 #लोकापर्ण #GunahonKaDevta #गुनाहोंकादेवता #ArvindGaur #अरविंदगौर